Yaponiyada 14 ta yozgi Olimpiya o‘yinlariga tashrif buyurgan muxlis vafot etdi

Mainichi Shimbun gazetasining xabar berishicha, po‘lat troslar ishlab chiqaruvchi kompaniyaning 92 yoshli rahbari Naotosi Yamada so‘nggi 14 ta yozgi Olimpiya o‘yinlarining birortasini ham o‘tkazib yubormagan.

U hattoki 1980-yil Moskvada bo‘lib o‘tgan Olimpiada musobaqasida ham ishtirok etgan. Zero, Afg‘onistondagi voqealar sabab Yaponiya ushbu musobaqaga boykot e’lon qilgandi.
U Olimpiya o‘yinlariga muxlisligi va milliy terma jamoasiga sodiqligi sabab dunyodagi eng mashhur muxlisga aylandi.
Yamadaning har bir o‘yinlarga tashrifi chog‘ida egnida 1964-yilgi Yaponiya Olimpiya terma jamoasi namunasidagi kurtka va boshida oltin rangli, silindr ko‘rinishidagi shlyapasi bo‘lgan.
Yamadaga ko‘ngliga tugib qo‘ygan orzularidan biri — “Olimpiya o‘yinlariga borishni davom ettirish, ya’ni 2020-yil Tokioda bo‘lib o‘tadigan Olimpidaga muxlis sifatida tashrif buyurish” baxti nasib etmadi.
Uning dafn marosimi oila a’zolari ishtirokida bo‘lib o‘tdi. Muxlislar bilan xayrlashuv marosimi esa 16-aprel kuni Tokioda bo‘lib o‘tadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!